ᱡᱷᱟᱡᱽᱡᱟᱨ

ᱡᱷᱟᱡᱽᱡᱟᱨ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱦᱚᱨᱤᱭᱟᱬᱟ ᱨᱮ ᱡᱷᱟᱡᱽᱡᱟᱨ ᱦᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱫᱚ ᱑᱕ ᱡᱩᱞᱟᱭ ᱑᱙᱙᱗ ᱨᱮ ᱨᱚᱦᱛᱚᱠ ᱦᱚᱱᱚᱛ ᱥᱟᱞᱟᱜ ᱵᱷᱮᱡᱟᱨ ᱞᱮᱱᱟ ᱛᱟᱦᱮᱸᱫ ᱾ ᱥᱚᱦᱚᱨ ᱨᱮᱣᱟᱲᱤ ᱠᱷᱚᱱ ᱨᱚᱦᱛᱟᱠ (ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱼ᱓᱕᱒), ᱢᱮᱨᱟᱴ ᱠᱷᱚᱱ ᱞᱚᱦᱟᱨᱩ, ᱪᱚᱨᱠᱷᱤ ᱫᱟᱫᱽᱨᱤ ᱠᱷᱚᱱ ᱫᱤᱞᱞᱤ ᱟᱨ ᱜᱩᱨᱜᱟᱶ ᱠᱷᱚᱱ ᱵᱷᱤᱣᱟᱱᱤ ᱡᱚᱲᱟᱣ ᱟᱜ ᱥᱚᱲᱚᱠ ᱨᱮ ᱢᱮᱱᱟᱜᱼᱟ ᱾ ᱡᱷᱟᱡᱽᱡᱟᱨ ᱫᱤᱞᱞᱤ ᱠᱷᱚᱱ ᱕᱕ ᱠᱤᱞᱚᱢᱤᱴᱚᱨ ᱯᱟᱪᱮ ᱨᱮ ᱢᱮᱱᱟᱜᱼᱟ ᱾

᱑᱘᱕᱗ ᱨᱮᱱᱟᱜ ᱵᱤᱫᱽᱨᱚᱦ ᱨᱮ ᱯᱟᱨᱴᱤᱥᱤᱯᱟᱥᱚᱱ (participation) ᱞᱟᱹᱜᱤᱫ ᱛᱮ, ᱦᱚᱨᱤᱭᱟᱬᱟ ᱨᱮᱱᱟᱜ ᱯᱮᱭᱟ ᱢᱩᱬ ᱢᱟᱨᱮ ᱫᱤᱞᱞᱤ ᱨᱮᱱᱟᱜ ᱪᱟᱸᱫᱽᱱᱤ ᱪᱷᱚᱠ ᱨᱮᱱᱟᱜ ᱠᱚᱛᱣᱟᱞᱤ ᱨᱮ ᱯᱟᱥᱤ ᱭᱮ ᱞᱟᱹᱜᱤᱫ ᱛᱮ ᱪᱷᱩᱴᱟᱹᱣ ᱞᱮᱱᱟ ᱠᱚ ᱛᱟᱦᱮᱸᱫ ᱾ ᱵᱟᱞᱞᱟᱵᱷᱜᱚᱲ ᱨᱤᱱᱤᱡ ᱨᱟᱡᱟ ᱱᱟᱦᱚᱨ ᱥᱤᱝ ᱫᱚ ᱙ ᱡᱟᱱᱩᱣᱟᱨᱤ ᱑᱘᱕᱘ ᱨᱮ ᱠᱚ ᱯᱟᱥᱤ ᱞᱮᱫᱮᱭ ᱠᱚ ᱛᱟᱦᱮᱸᱫ ᱾ ᱡᱷᱟᱡᱡᱟᱨ ᱨᱤᱱᱤᱡ ᱱᱚᱣᱟᱵᱽ ᱟᱵᱽᱫᱩᱨ ᱨᱚᱦᱢᱟᱱ ᱫᱚ ᱒᱓ ᱡᱟᱱᱩᱣᱟᱨᱤ ᱑᱘᱕᱘ ᱨᱮ ᱯᱟᱥᱤ ᱞᱮᱫᱮᱭ ᱠᱚ ᱛᱟᱦᱮᱸᱫ ᱾Satish Chandra Mittal, 1986, Haryana, a Historical Perspective, p58.

ᱦᱚᱲ ᱞᱮᱠᱷᱟ
᱒᱐᱑᱑ ᱥᱟᱞ ᱫᱷᱟᱹᱵᱤᱡ, ᱡᱷᱟᱡᱽᱡᱟᱨ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱙᱕᱖,᱙᱐᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱜ ᱦᱚᱲ ᱮᱞ ᱫᱚ ᱕᱔% ᱟᱨ ᱛᱤᱨᱞᱟᱹ ᱭᱟᱜ ᱮᱞ ᱫᱚ ᱔᱖% ᱢᱮᱱᱟᱜᱼᱟ ᱡᱷᱟᱡᱽᱡᱟᱨ ᱨᱮᱱᱟᱜ ᱥᱮᱪᱮᱫ ᱫᱚᱨ ᱫᱚ ᱘᱐.᱘᱓% ᱢᱮᱱᱟᱜᱼᱟ, ᱱᱤᱭᱟᱹ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱗᱔% ᱠᱷᱚᱱ ᱫᱚ ᱰᱮᱦᱮᱨ ᱜᱮᱭᱟ ᱾ ᱠᱚᱲᱟ ᱟᱜ ᱥᱮᱪᱮᱫ ᱫᱚ ᱘᱙.᱔᱔% ᱢᱮᱱᱟᱜᱼᱟ, ᱟᱨ ᱛᱤᱨᱞᱟᱹ ᱭᱟᱜ ᱥᱮᱪᱮᱫ ᱫᱚ ᱗᱐.᱑᱖% ᱢᱮᱱᱟᱜᱼᱟ ᱾

ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
ᱡᱷᱟᱡᱽᱡᱟᱨ ᱨᱮᱱᱟᱜ ᱟᱡᱟᱜ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ, ᱡᱟᱦᱟᱸᱨᱮ ᱠᱳᱰ JHJ ᱢᱮᱱᱟᱜᱼᱟ ᱾ ᱥᱚᱦᱚᱨ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱫᱤᱞᱞᱤᱼᱡᱷᱟᱡᱽᱡᱟᱨᱼᱫᱟᱫᱽᱨᱤ ᱥᱚᱥᱲᱚᱠ ᱨᱮ ᱢᱮᱱᱟᱜᱼᱟ ᱾ ᱥᱴᱮᱥᱚᱱ ᱫᱚ ᱥᱤᱧᱚᱛ ᱨᱮᱱᱟᱜ ᱢᱟᱲᱟᱝ ᱥᱤᱮᱱᱡᱤ ᱴᱨᱮᱱ ᱟᱨ ᱡᱚᱭᱯᱩᱨᱼᱪᱚᱱᱰᱤᱜᱚᱲ ᱤᱱᱴᱟᱨᱥᱤᱴᱤ ᱴᱨᱮᱱ ᱥᱟᱶᱛᱮ ᱯᱩᱱᱭᱟᱹ ᱴᱨᱮᱱ ᱜᱚᱲᱚᱣᱜᱼᱟ ᱾  

ᱡᱷᱟᱡᱽᱡᱟᱨ ᱥᱚᱦᱚᱨ ᱨᱮ ᱦᱚᱨᱤᱭᱟᱬᱟ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱵᱟᱥ ᱥᱴᱮᱥᱚᱱ (I.S.B.T) ᱢᱮᱱᱟᱜᱼᱟ ᱱᱚᱣᱟ ᱫᱚ ᱨᱚᱦᱛᱟᱠᱼᱡᱷᱟᱡᱽᱡᱟᱨᱼᱨᱮᱣᱟᱲᱤ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱗᱑ ᱨᱮ ᱢᱮᱱᱟᱜᱼᱟ ᱾ ᱱᱤᱭᱟᱹ ᱵᱟᱥ ᱥᱴᱮᱥᱚᱱ ᱨᱮ ᱟᱪᱮᱛ ᱞᱟᱹᱜᱤᱫ ᱛᱮ ᱵᱟᱜᱟᱱ ᱥᱟᱶᱛᱮ ᱓᱘ ᱮᱠᱚᱲ ᱨᱮ ᱢᱤᱫ ᱴᱚᱴᱷᱟ ᱢᱮᱱᱟᱜᱼᱟ ᱾

 ᱢᱩᱬ ᱞᱩᱵᱷᱟᱣ 
 ᱵᱷᱤᱸᱰᱟᱣᱟᱥ ᱪᱮᱬᱮ ᱨᱟᱠᱷᱟᱵᱤᱨ 
ᱵᱷᱤᱸᱰᱟᱣᱟᱥ ᱪᱮᱬᱮ ᱨᱟᱠᱷᱟᱵᱤᱨ ᱫᱚ ᱡᱷᱟᱡᱽᱡᱟᱨ ᱠᱷᱚᱱ ᱑᱕ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱫᱤᱞᱞᱤ ᱠᱷᱚᱱ ᱦᱚᱸ ᱧᱮᱞᱡᱚᱝ ᱴᱷᱟᱶ ᱫᱚ ᱓ ᱴᱟᱲᱟᱝ ᱨᱮ ᱟᱞᱜᱟ ᱛᱮ ᱨᱟᱠᱷᱟᱵᱤᱨ ᱫᱷᱟᱹᱵᱤᱡ ᱥᱮᱴᱮᱨᱟ ᱾ ᱱᱤᱭᱟᱹ ᱨᱟᱠᱷᱟᱵᱤᱨ ᱨᱮ ᱪᱮᱬᱮ ᱫᱚ ᱒᱕᱐ ᱠᱷᱚᱱ ᱰᱮᱦᱮᱨ ᱪᱮᱬᱮ ᱠᱚ ᱧᱮᱞ ᱫᱟᱲᱮᱭᱟ ᱠᱚᱣᱟ ᱾ ᱪᱮᱬᱮ ᱞᱚᱠᱟᱞ ᱟᱨ ᱯᱩᱲᱥᱤ ᱵᱟᱱᱟᱨ ᱜᱮ ᱢᱮᱱᱟᱜ ᱠᱤᱱᱟ ᱾ ᱱᱚᱸᱰᱮ ᱢᱤᱫᱴᱟᱹᱝ ᱡᱷᱤᱞ ᱦᱚᱸ ᱛᱮᱭᱟᱨ ᱟᱠᱟᱱᱟ ᱾ ᱱᱚᱣᱟ ᱡᱷᱤᱞ ᱫᱚ ᱟᱹᱰᱤ ᱢᱚᱡᱽ ᱜᱮᱭᱟ ᱾ ᱧᱮᱞᱡᱚᱝ ᱴᱷᱟᱶ ᱱᱤᱭᱟᱹ ᱡᱷᱤᱞ ᱫᱷᱟᱨᱮ ᱫᱟᱬᱟᱱ ᱨᱮᱱᱟᱜ ᱨᱟᱹᱥᱠᱟᱹ ᱤᱫᱤ ᱭᱟᱜᱼᱟ ᱟᱨ ᱠᱮᱢᱮᱨᱟ ᱛᱮ ᱱᱚᱣᱟ ᱢᱚᱡᱽ ᱛᱷᱟᱱ ᱮ ᱧᱮᱞ ᱫᱟᱲᱮ ᱭᱟᱜᱼᱟ ᱾ ᱱᱚᱣᱟ ᱨᱟᱠᱷᱟᱵᱤᱨ ᱫᱚ ᱑᱐᱗᱔ ᱮᱠᱚᱲ ᱨᱮ ᱟᱴᱮᱫ ᱟᱠᱟᱱᱟ ᱾

ᱥᱟᱹᱠᱷᱭᱟᱹᱛ


ᱛᱷᱚᱠ:ᱡᱷᱟᱡᱽᱡᱟᱨ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ